CELEX: 62008TN0574
Language: el
Date: 2008-12-24 00:00:00
Title: Υπόθεση T-574/08: Αγωγή της 24ης Δεκεμβρίου 2008 — Syndicat des thoniers méditerranéens κ.λπ. κατά Επιτροπής

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/41
            
         Αγωγή της 24ης Δεκεμβρίου 2008 — Syndicat des thoniers méditerranéens κ.λπ. κατά Επιτροπής
   (Υπόθεση T-574/08)
   (2009/C 69/94)
   Γλώσσα διαδικασίας: η γαλλική
   Διάδικοι
   
      Ενάγοντες: Syndicat des thoniers méditerranéens (Μασσαλία, Γαλλία) Jean-Luc Buono, Gérard Buono, Marc Carreno, Roger Louis Paul Del Ponte (Balaruc les Bains, Γαλλία), Serge Antoine Di Rocco (Frontignan, Γαλλία), Jean Louis Donnarel, Jean-François Flores, Jean Louis Etienne Jalabert (Sigean, Γαλλία), Jean Gérald Lubrano (Μασσαλία, Γαλλία), Gérald Jean Lubrano (Balaruc les Bains, Γαλλία), Jean Lubrano, Jean Lucien Lubrano, Fabrice Marin, Robert Marin, Hervé Marin, Nicolas Marin, Sébastien Marin, Jean-Marc Penniello, Serge Antoine José Perez (Sorède, Γαλλία) (εκπρόσωπος: C. Bonnefoi, δικηγόρος)
   
      Εναγόμενη: Επιτροπή των Ευρωπαϊκών Κοινοτήτων
   Αιτήματα των εναγόντων
   Οι ενάγοντες ζητούν από το Πρωτοδικείο:
   
               —
            
            
               να αναγνωρίσει την ευθύνη της Επιτροπής των Ευρωπαϊκών Κοινοτήτων όσον αφορά τις συνέπειες της εφαρμογής του κανονισμού (ΕΚ) 530/2008 της Επιτροπής, της 12ης Ιουνίου 2008, για τη θέσπιση επειγόντων μέτρων όσον αφορά τα σκάφη γρι-γρι που αλιεύουν τόνο στον Ατλαντικό Ωκεανό, ανατολικά του γεωγραφικού μήκους 45 °Δ, και στη Μεσόγειο·
            
         
               —
            
            
               να επιδικάσει τη δέουσα αποζημίωση, κατόπιν της αναγνωρίσεως αυτής· η αποζημίωση αυτή, το ύψος της οποίας δεν δύναται εισέτι να προσδιορισθεί επακριβώς, υπολογίζεται σε ευρώ βάσει των επισυναπτόμενων αποδεικτικών στοιχείων και έχει ανά ενάγοντα ως εξής:
               
                           —
                        
                        
                           για τους Buono Jean-Luc και Gérard: 323 053 ή 564 956 ευρώ (αντιστοίχως, πριν ή μετά τη φορολόγηση)·
                        
                     
                           —
                        
                        
                           για τον Carreno Marc: συμβολική αποζημίωση ύψους 1 ευρώ·
                        
                     
                           —
                        
                        
                           για τον Del Ponte Roger: 518 707 ή 703 707 ευρώ (αντιστοίχως, πριν ή μετά τη φορολόγηση)·
                        
                     
                           —
                        
                        
                           για τον Di Rocco Serge: 388 047 ή 634 207 ευρώ (αντιστοίχως, πριν ή μετά τη φορολόγηση)·
                        
                     
                           —
                        
                        
                           για τον Donnarel Jean-Louis: 351 685 ευρώ·
                        
                     
                           —
                        
                        
                           για τον Flores Jean-François: συμβολική αποζημίωση ύψους 1 ευρώ·
                        
                     
                           —
                        
                        
                           για τον Jalabert Jean Louis Etienne: 144 643 ευρώ·
                        
                     
                           —
                        
                        
                           για τους Lubrano Jean και Lubrano Jean Lucien: 212 358 ευρώ·
                        
                     
                           —
                        
                        
                           για τον Lubrano Jean-Gérald: 237 160 ή 474 320 ευρώ (αντιστοίχως, πριν ή μετά τη φορολόγηση)·
                        
                     
                           —
                        
                        
                           για τον Lubrano Gérald: 213 588 ευρώ·
                        
                     
                           —
                        
                        
                           για τους Marin Fabrice και Marin Robert: 466 665 ή 610 820 ευρώ (αντιστοίχως, πριν ή μετά τη φορολόγηση)·
                        
                     
                           —
                        
                        
                           για τους Marin Hervé, Marin Nicolas, Marin Robert και Marin Sébastien: συμβολική αποζημίωση ύψους 1 ευρώ·
                        
                     
                           —
                        
                        
                           για τον Penniello Jean-Marc: 624 000 ευρώ·
                        
                     
                           —
                        
                        
                           για τον Perez Serge Antoine: 54 645 ευρώ·
                        
                     
         
               —
            
            
               να επιδικάσει τη δέουσα, κατόπιν της αναγνωρίσεως της ευθύνης της εναγομένης, χρηματική ικανοποίηση για την ηθική βλάβη που υπέστη το Syndicat des thoniers méditerranéens, ήτοι κατ' αποκοπή ποσό ύψους 30 000 ευρώ, τα οποία θα διατεθούν για την επιμόρφωση των μελών του συνδικάτου επί ζητημάτων δικαίου και κοινοτικής νομοθεσίας περί αλιείας.
            
         
               —
            
            
               να υποχρεώσει την εναγόμενη να καταβάλει το σύνολο των εξόδων στα οποία υποβλήθηκαν οι ενάγοντες για την παρούσα διαδικασία, περιλαμβανομένων των εξόδων για δικηγορικές αμοιβές, εξόδων διαδικασίας, εξόδων για την αμοιβή δικαστικών επιμελητών και για την αποστολή και προσκόμιση φωτοαντιγράφων, των οποίων εξόδων θα προσκομισθεί αναλυτική κατάσταση.
            
         Ισχυρισμοί και κύρια επιχειρήματα
   Οι ενάγοντες, οι οποίοι είναι αλιείς και το συνδικάτο τους, ζητούν την αποκατάσταση της ζημίας που ισχυρίζονται ότι υπέστησαν λόγω της εκδόσεως του κανονισμού (ΕΚ) 530/2008 της Επιτροπής (1), με τον οποίο απαγορεύθηκε η αλιεία ερυθρού τόνου στον Ατλαντικό Ωκεανό, ανατολικά του γεωγραφικού μήκους 45 °Δ και στη Μεσόγειο από σκάφη γρι-γρι τα οποία φέρουν ελληνική, γαλλική, ιταλική, κυπριακή και ισπανική σημαία, καθώς και τη σημαία της Μάλτας, ή τα οποία είναι νηολογημένα σε ένα από αυτά τα κράτη μέλη.
   Προς στήριξη της αγωγής τους, οι ενάγοντες προβάλλουν πλείονες ισχυρισμούς και επιχειρήματα που αντλούνται, αντιστοίχως, από:
   
               —
            
            
               παραβίαση των αρχών του Κώδικα Ορθής Συμπεριφοράς που επισυνάπτεται ως παράρτημα στον εσωτερικό κανονισμό της Επιτροπής, καθόσον η Επιτροπή, παρά την υπόσχεσή της, απέφυγε να διοργανώσει σύσκεψη στην οποία θα συμμετείχε το Syndicat des thoniers méditerranéens·
            
         
               —
            
            
               παράλειψη αποζημιώσεως των εναγόντων, στους οποίους απαγορεύθηκε η αλιεία μολονότι δεν είχαν υπερβεί την ποσόστωση που τους έχει αναγνωρισθεί·
            
         
               —
            
            
               το γεγονός ότι τα μέτρα που έλαβε η Επιτροπή δεν μπορούν να χαρακτηρισθούν ως απλός κίνδυνος ο οποίος είναι εγγενής στον οικείο τομέα δραστηριότητας και του οποίου τις συνέπειες, ως εκ τούτου, πρέπει να υποστούν άνευ αποζημιώσεως οι ενάγοντες·
            
         
               —
            
            
               το γεγονός ότι δεν αποδείχθηκε ότι τα μέτρα που λήφθηκαν ήταν αναγκαία, καθόσον λήφθηκαν κατόπιν μαθηματικών αναγωγών που δεν συνιστούν απόδειξη·
            
         
               —
            
            
               το γεγονός ότι τα μέτρα που λήφθηκαν δεν στηρίζονται στην ύπαρξη σοβαρής απειλής·
            
         
               —
            
            
               παραβίαση της αρχής της ασφάλειας δικαίου, καθόσον ο επίμαχος κανονισμός περί απαγορεύσεως της αλιείας ερυθρού τόνου εκδόθηκε με συνοπτικές διαδικασίες, μολονότι συνεπάγεται την ακύρωση διατάξεων περί ενάρξεως της περιόδου κατά την οποία επιτρέπεται η αλιεία·
            
         
               —
            
            
               προσβολή των θεμελιωδών δικαιωμάτων που διασφαλίζονται από τον Χάρτη Θεμελιωδών Δικαιωμάτων της Ευρωπαϊκής Ένωσης (2), ειδικότερα δε του δικαιώματος προς εργασία και του δικαιώματος ιδιοκτησίας.
            
         
      (1)  Κανονισμός (ΕΚ) 530/2008 της Επιτροπής, της 12ης Ιουνίου 2008, για τη θέσπιση επειγόντων μέτρων όσον αφορά τα σκάφη γρι-γρι που αλιεύουν τόνο στον Ατλαντικό Ωκεανό, ανατολικά του γεωγραφικού μήκους 45 °Δ και στη Μεσόγειο (ΕΕ L 155, σ. 9).
   
      (2)  ΕΕ 2000, C 364, σ. 1.